

ตัวอย่าง 10

#### ประกาศมหาวิทยาลัยรามคำแหง

**เรื่อง ขายทอดตลาดพัสดุชำรุด เสื่อมสภาพและไม่จำเป็นต้องใช้ในราชการ   
จำนวน ....... รายการ**

ด้วย.......(ชื่อหน่วยงาน)..... มีความประสงค์จะขายทอดตลาดพัสดุชำรุด เสื่อมสภาพและไม่จำเป็นต้องใช้ในราชการ จำนวน ....... รายการ (ตามรายละเอียดแนบท้ายประกาศ) โดยมีรายละเอียดและข้อกำหนดดังต่อไปนี้

**1. คุณสมบัติผู้เข้าร่วมเสนอราคา**  
 1.1 ผู้เข้าร่วมเสนอราคาต้องเป็นบุคคลหรือนิติบุคคล

1.1.1 กรณีบุคคลธรรมดา ให้นำสำเนาบัตรประจำตัวประชาชนและสำเนาทะเบียนบ้าน   
 พร้อมรับรองสำเนาถูกต้อง มาแสดง

1.1.2 กรณีนิติบุคคล ให้นำสำเนาหนังสือบริคณห์สนธิหรือสำเนาหนังสือรับรองการจด   
 ทะเบียนหุ้นส่วนบริษัทมาแสดงพร้อมรับรองสำเนาถูกต้องทุกแผ่น ถ้าเป็น

ผู้รับมอบอำนาจต้องนำหนังสือมอบอำนาจพร้อมติดอากรแสตมป์ตามกฎหมาย   
 กำหนดและสำเนาบัตรประชาชนผู้มอบอำนาจและผู้รับมอบอำนาจมาแสดง

1.2 ผู้เข้าร่วมเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้น   
ศาลไทยเว้นแต่รัฐบาลของผู้เสนอราคา ได้มีคำสั่งสละสิทธิ์และความคุ้มกันเช่นว่านั้น

1.3 ผู้เข้าร่วมการเสนอราคาต้องไม่เป็นผู้มีผลประโยชน์ร่วมกันกับผู้เข้าร่วมเสนอราคารายอื่นใน  
การประมูลขายทอดตลาด หรือไม่เป็นผู้กระทำการอื่นเป็นการขัดขวางการแข่งขันในการเสนอราคาอย่างเป็นธรรม

1.4 ผู้เข้าร่วมเสนอราคาต้องเป็นผู้มีรายชื่อในการเข้ารับฟังคำชี้แจงรายละเอียด

1.5 ผู้เข้าร่วมเสนอราคาต้องเป็นผู้มีรายชื่อในการเข้าร่วมประมูล

**2**. **กำหนด วัน เวลา และสถานที่ขายทอดตลาด**

2.1 การขายทอดตลาดพัสดุชำรุด เสื่อมสภาพและไม่จำเป็นต้องใช้ในราชการ จำนวน ....... รายการ จะดำเนินการขายทอดตลาด ณ ...................... ในวันที่ ...................... ดังนี้

2.2 ลงทะเบียนผู้เข้าร่วมการเสนอราคาเวลา ........ น. ถึงเวลา .......... น. โดยยื่นเอกสารตามข้อ 1.1.1 หรือ 1.1.2 ต่อคณะกรรมการฯ มิฉะนั้นจะไม่มีสิทธิเข้าร่วมประมูลและผู้ลงทะเบียนจะได้รับหมายเลขประจำตัวผู้เข้าประมูลเรียงตามลำดับที่ลงทะเบียน

2.3 ผู้เข้าร่วมการเสนอราคาต้องเข้ารับฟังคำชี้แจงพร้อมกันเวลา ......... น. ซึ่งคณะกรรมการฯ จะแจ้งราคาประเมินขั้นต่ำ ซึ่งเป็นราคาเริ่มต้นในการประมูลให้ผู้เข้าร่วมการเสนอราคาประกอบการตัดสินใจ

/2.4 ...

-2-

2.4 เริ่มดำเนินการประมูลขายทอดตลาดเวลา ......... น. เป็นต้นไป จนกว่าการประมูลขายทอดตลาดจะเสร็จสิ้น

**3. เงื่อนไขและหลักเกณฑ์การขายทอดตลาด**

3.1 การพิจารณาผลการขายทอดตลาดในครั้งนี้......(ชื่อหน่วยงาน)....จะพิจารณาตัดสินโดยใช้   
หลักเกณฑ์ราคารวม ผู้ที่ให้ราคาสูงสุด ซึ่งไม่ต่ำกว่าราคาที่กำหนดตามข้อ 3.3 เป็นผู้ชนะการขายทอดตลาด

3.2 การขายทอดตลาดจะขายโดยวิธีประมูลด้วยวาจา การตัดสินชี้ขาดในเรื่องผู้ชนะการประมูล และราคาในการขายทอดตลาดพัสดุนั้น ประธานกรรมการจำหน่ายพัสดุโดยวิธีขายทอดตลาดจะแสดงการ  
ตกลงด้วยการเคาะไม้

3.3 ราคาเริ่มต้นในการประมูลขายทอดตลาด เริ่มต้นที่ ......... บาท (........) และเคาะครั้งต่อไปเพิ่มขึ้นครั้งละ ..........บาท (.............)

3.4 ผู้เข้าร่วมเสนอราคาต้องวางเงินประกันการเข้าร่วมประมูล เป็นจำนวนเงิน .........บาท

(...........) โดยวางเงินสดต่อหน้าคณะกรรมการฯก่อนเข้าร่วมประมูล ผู้ร่วมการเสนอราคารายใดไม่วางเงินประกันดังกล่าว ไม่มีสิทธิเสนอราคาในการประมูลครั้งนี้ และมหาวิทยาลัยรามคำแหงจะคืนเงินประกันให้ภายหลังจากการทราบผลการพิจารณาของคณะกรรมการฯ โดยจะคืนให้ทันทีหลังจากการประมูลเสร็จสิ้นแล้ว

3.5 ผู้ชนะการเสนอราคาจะต้องนำเงินสดมาชำระให้แก่มหาวิทยาลัยรามคำแหงตามจำนวนเงินที่ประมูลได้ในวันประมูลหลังจากเสร็จสิ้นการประมูลแล้ว หากผู้ชนะการเสนอราคาไม่สามารถชำระเงินสดได้ในคราวเดียว ให้วางเงินสดไม่น้อยกว่าร้อยละ ๕๐ ของราคาที่ประมูลได้ และส่วนที่เหลือต้องชำระให้ครบถ้วนภายใน ๓ วันทำการ นับตั้งแต่วันที่ประมูลได้ หากไม่ชำระให้ครบถ้วนภายในกำหนดเวลาดังกล่าวจะถือว่าสละสิทธิ์ มหาวิทยาลัยรามคำแหงจะริบเงินที่วางไว้แล้วขายทอดตลาดใหม่ต่อไป

3.6 ผู้ชนะการเสนอราคาจะต้องขนย้ายพัสดุที่ประมูลได้ทั้งหมดออกจากบริเวณที่พัสดุตั้งอยู่ให้   
เสร็จสิ้นภายใน .... วันทำการ นับตั้งแต่วันที่ชำระเงินครบถ้วน หากล่วงเลยกำหนดเวลาดังกล่าว มหาวิทยาลัยรามคำแหงจะไม่รับผิดชอบความเสียหายอันอาจเกิดขึ้นได้

3.7 ผู้ชนะการเสนอราคาต้องเป็นผู้รับผิดชอบเกี่ยวกับภาษีและค่าใช้จ่ายต่างๆที่เกิดขึ้น ซึ่งเกี่ยวข้องกับพัสดุที่ขายทอดตลาด โดยจะเรียกร้องใดๆจากมหาวิทยาลัยรามคำแหงไม่ได้

3.8 การเคลื่อนย้ายพัสดุออกจากบริเวณมหาวิทยาลัยรามคำแหง ผู้ประมูลได้ต้องระมัดระวัง มิให้เกิดความเสียหายแก่ทรัพย์สินทางราชการ หากมีความเสียหายอันเกิดขึ้น ผู้ประมูลได้ต้องรับผิดชอบในความเสียหายนั้น

3.9 มหาวิทยาลัยรามคำแหง ขอสงวนสิทธิ์ที่จะถอนทรัพย์สินออกจากการขายทอดตลาด เมื่อ   
 พิจารณาเห็นว่าราคาซึ่งมีผู้เสนอสูงสุดไม่เพียงพอ หรือเห็นว่าอาจมีกรณีที่มีการสมยอมราคากันของผู้เข้าร่วมการเสนอราคา หรือเห็นว่าผู้เข้าร่วมการเสนอราคามีการขัดขวางการแข่งขันราคาอย่างเป็นธรรม ทั้งนี้เพื่อประโยชน์สูงสุดของทางราชการ

/3.10 …

-3-

3.10 มหาวิทยาลัยรามคำแหง ทรงไว้ซึ่งสิทธิที่จะไม่รับราคาสูงสุดหรือราคาหนึ่งราคาใด หรือราคาที่เสนอทั้งหมดก็ได้ หรืออาจจะยกเลิกการขายทอดตลาดครั้งนี้ก็ได้ ทั้งนี้เพื่อประโยชน์ของทางราชการเป็นสำคัญและถือว่าการตัดสินของมหาวิทยาลัยรามคำแหงเป็นเด็ดขาด ผู้เข้าร่วมการเสนอราคาจะเรียกร้องค่าเสียหายใด ๆ มิได้

3.11 ข้าราชการและเจ้าหน้าที่ของมหาวิทยาลัยรามคำแหง ไม่มีสิทธิเข้าร่วมประมูลในครั้งนี้

**4. หมายเหตุ**

ผู้สนใจเข้าประมูลสามารถติดต่อขอทราบรายละเอียดเพิ่มเติมหรือดูสภาพพัสดุฯ ได้ที่ ....................................ในวันเวลาราชการ ตั้งแต่วันที่ ................ ถึงวันที่................ หรือสอบถามทางโทรศัพท์หมายเลข............................

ประกาศ ณ วันที่ ......... ........ พ.ศ. ........

(.....................................................................)

อธิการบดีมหาวิทยาลัยรามคำแหง

**รายละเอียดแนบท้าย  
ประกาศขายทอดตลาดพัสดุครุภัณฑ์ชำรุด เสื่อมสภาพและไม่จำเป็นต้องใช้ในราชการ จำนวน........รายการ   
ลงวันที่ ....... เดือน....... พ.ศ. .........**

|  |  |  |  |  |
| --- | --- | --- | --- | --- |
| **ลำดับที่** | **รายการ** | **รหัสพัสดุ/ครุภัณฑ์** | **จำนวน/หน่วย** | **ราคาประเมิน/หน่วย** |
|  |  |  |  |  |
|  |  | **รวมทั้งสิ้น ....... รายการ** |  |  |